Na podlagi 15. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23 ) minister za vzgojo in izobraževanje izdaja
O D R E D B O 
o spremembi vzgojno-izobraževalnega programa glasba v osnovnem glasbenem in plesnem izobraževanju

1. člen 

Minister za vzgojo in izobraževanje je sprejel spremembo vzgojno-izobraževalnega programa glasba v osnovnem glasbenem in plesnem izobraževanju, sprejetega s Pravilnikom o izobraževalnem programu Glasba (Uradni list RS, št. 55/03), Pravilnikom o sprejemu dopolnjenega predmetnika in učnih načrtov v izobraževalnem programu glasba (Uradni list RS, št. 11/10) in Odredbo o spremembi izobraževalnih programov glasbene šole (Uradni list RS, št. 11/22).
	Spremembo vzgojno-izobraževalnega programa glasba v osnovnem glasbenem in plesnem izobraževanju je določil Strokovni svet Republike Slovenije za splošno izobraževanje na 226. seji dne 16.  februarja 2023. 

2. člen 
S spremembo vzgojno-izobraževalnega programa iz drugega odstavka prejšnjega člena se v predmetniku vzgojno-izobraževalnega programa glasba v osnovnem glasbenem in plesnem izobraževanju določi nov predmet Cimbale in učni načrt za ta predmet.

3. člen 

Spremenjen predmetnik in nov učni načrt za predmet Cimbale se začne izvajati s šolskim letom 2024/2025.

4. člen 

Spremenjeni vzgojno-izobraževalni program iz te odredbe se objavi na spletni strani Ministrstva za vzgojo in izobraževanje.


5. člen 

Ta odredba začne veljati naslednji dan po objavi v Uradnem listu Republike Slovenije.

